Letters from Iwo Jima (filmo)

Letters from Iwo Jima (Leteroj el Iwo Jima, japane: 硫黄島からの手紙) estas usona milita filmo de Clint Eastwood aperinta en 2006. La filmo adaptita de la libro "Picture Letters from Commander in Chief" de Generalo Tadamichi Kuribayashi rakontas la batalon de Iwo Jima el japana vidpunkto, kaj paralelas kun alia filmo de Clint Eastwood "Flags of our Fathers", kiu rakontis la batalon el usona vidpunkto.

 Rakonto 
La filmo, kiu rakontas la batalon de Iwo Jima el japana vidpunkto, fokusiĝas jen al soldato Saigo kaj liaj kunuloj, jen al superuloj kiaj Generalo Tadamichi Kuribayashi kaj Barono Takeichi Nishi, eksa olimpika ĉampiono de rajdado. Generalo Tadamichi Kuribayashi, ĵus alveninta al insulo Iwo Jima por preni la komandon, kontestas la ordonojn de la tieaj postenuloj kaj reorganizas la defendon de la insulo, konsciante, ke la batalo estos feroca kaj longdaŭra. Anstataŭ defendi la strandon, li ordonas fosi tunelojn en la monto. Iom poste alvenas Barono Takeichi Nishi, kun sia ĉevalo, kaj ambaŭ homoj fariĝos amikoj, montrante humanajn sentojn meze de la batalo kontraŭ usonaj invadantoj. Iom post iom, fariĝas al ili evidente, ke tiu senespera batalo tamen prokrastas la malamikon alpreni la insulon kiel bazon por ataki ilian hejmlandon. Ju pli longe daŭros la batalo, des pli longe Japanio restos neatakita. Je la fino ambaŭ homoj mortigos sin kaj restos nur Saigo kiel atestanto.

 Teĥnikaĵoj 
 Reĝisoro: Clint Eastwood
 Produktoroj: Clint Eastwood, Steven Spielberg
 Scenaro: Iris Yamashita, Paul Hagis
 Muziko: Kyle Eastwood, Michael Stevens
 Kostumoj: Deborah Hopper
 Foto: Tom Stern
 Muntado: Joel Cox, Gary D. Roach
 Landoj: Usono, Japanio
 Lingvoj: angla lingvo, japana lingvo
 Daŭro: 140 minutoj
 Aperdatoj: Japanio, la ; Usono, la 

 Rolularo 
 Ken Watanabe: Generalo Tadamichi Kuribayashi
 Kazunari Ninomiya: Saigo
 Tsuyoshi Ihara: Barono Takeichi Nishi
 Ryo Kase: Shimizu
 Shidou Nakamura: Leŭtenanto Ito

 Vidu ankaŭ 
 Iwo Jima
 Batalo de Iwo Jima
 Japana kinematografio

 Eksteraj ligiloj 

 Letters from Iwo Jima Oficiala TTT-ejo
 Letters from Iwo Jima en Imdb
 Lettres d'Iwo Jima en Allociné

Kategorio:Usonaj filmoj
Kategorio:Filmoj aperintaj en 2006
Kategorio:Filmoj adaptitaj de libroj
Kategorio:Militaj filmoj
Kategorio:Filmoj de Steven Spielberg